*Para outras moedas dun dólar dedicadas a Eisenhower, véxase Dólar Eisenhower e Dólar presidencial*

| Dólar de prata do centenario de Eisenhower |
| --- |
|  |  |
| A/: Dous perfís superpostos de Eisenhower. Data; marca de ceca. 
Lendas: EISENHOWER CENTENNIAL / 1890-1990 / LIBERTY / IN GOD WE TRUST | R/: Casa de Eisenhower en Gettysburg.
Lenda: UNITED STATES OF AMERICA / ONE DOLLAR / EISENHOWER HOME / E PLURIBUS UNUM |
| * **Valor**: 1 dólar.
* **Gravador**: John Mercanti (anv.) e Marcel Jovine (rev.).
* **Datas de emisión**: 1990
* **Ceca**: *US Mint*: Cecas de Filadelfia ("P") e de West Point (W).
* **Tiraxe**: 1.386.130 exemplares.
* **Aliaxe**: 90 % prata e 10 % cobre.
* **Diámetro**: 38,1 mm.
* **Peso**: 26,73 g.
* **Espesor**: 2,8 mm.
* **Canto**: estriado.
 |

O **dólar de prata do centenario de Eisenhower** é unha moeda conmemorativa, non circulante, emitida pola Casa da Moeda dos Estados Unidos en 1990 e cuñada polas Cecas de Filadelfia e de West Point.

Esta moeda foi autorizada pola Lei 100-467, do 3 de outubro de 1988, pola que se creaba unha moeda conmemorativa do centenario do nacemento de Dwight D. Eisenhower (1890-1969), o 34º presidente dos Estados Unidos de América (1953-1961).

Deseño
------

No anverso da moeda, deseñado e gravado polo gravador da *US Mint* John Mercanti, reprodúcense dous retratos de perfil superpostos de Dwight D. Eisenhower, orientados cara a lados opostos: en primeiro termo e cara á dereita como presidente, e detrás del e cara á esquerda como xeneral de cinco estrelas. A dobre data da moeda, 1890-1990, alude ao mesmo tempo á celebración do centenario e ao ano de emisión.

Pola súa banda, o reverso, obra de Marcel Jovine, representa unha vista exterior da casa de Eisenhower no Sitio Histórico Nacional de Gettysburg, Pensilvania.

Produción e comercialización
----------------------------

A lei que autorizou a emisión destas moedas conmemorativas prevía unha tiraxe máxina de catro millóns de exemplares. A moeda produciuse na Casa da Moeda de West Point na súa versión estándar e na Casa da Moeda de Filadelfia cun ababamento especial (*proof*), e estivo dispoñible para a súa adquisición por parte da poboación a partir do 16 de xaneiro de 1990.

A súa produción foi de 241.669 moedas na súa condición estándar e 1.144.461 en versión *proof*, o que fai un total de 1.386.130 exemplares, lonxe da tiraxe máxima autorizada.

A moeda comercializouse aos prezos de 26 dólares en condición estándar e 29 en *versión proof*, e o beneficio conseguido coa súa venda destinouse en parte á Sociedade Histórica do Tribunal Supremo (*Supreme Court Historical Society*) e tamén á redución da débeda pública.

Notas
-----

1. 1 2  "Public Law 100-467 - OCT. 3, 1988". *Govinfo.gov*
2. 1 2 3 4 5  "Eisenhower Centennial Dollar". *United States Mint*.
3. 1 2 3 4  "1 Dollar Eisenhower Centennial". *Numista.com*
4. ↑  "Historical Commemorative Coin Sales Figures: 1990 Eisenhower Centennial Silver Dollar". *United States Mint*.

Véxase tamén
------------

### Outros artigos

* Moeda dun dólar estadounidense
* Moedas do dólar estadounidense
* Casa da Moeda dos Estados Unidos

### Ligazóns externas

* "1990 Eisenhower Centennial Silver Dollar" (*ModernCommemoratives.com*)